cyanic-selkie/wikianc huggingface dataset:
Punaolkaturpiaali
Levinneisyys
Punaolkaturpiaali pesii suuressa osassa Pohjois- ja Keski-Amerikkaa. Kanadassa ja USA:n pohjoisosassa pesivät linnut liittyvät syksyllä etelämpänä pesivien lajitoveriensa joukkoon.
Elinympäristö
Kosteikot, ruohomaat ja suot.
Lisääntyminen
Punaolkaturpiaalinaaraat saapuvat pesimäpaikoille noin viikon verran koiraita myöhemmin. Koiraat kosiskelevat naaraita laulullaan ja siipiään esitellen. Suotuisassa suoympäristössä koiras voi onnistua saamaan kumppanikseen jopa 15 naarasta. Vaikka koiras pariutuukin kaikkien niiden kanssa, se ei välttämättä ole kaikkien poikasten isä. Mikäli sen tarkkaavaisuus herpaantuu, muut koiraat voivat onnistua livahtamaan parittelemaan naaraiden kanssa. Naaras punoo pesämaljan, usein turvalliseen paikkaan veden ylle. Se munii 3-5 munaa. Poikaset kuoriutuvat 12 vrk kestävän haudonnan päätteeksi.
Lähteet
left|250px|thumb|Punaolkaturpiaalinaaras
NHL:n varaustilaisuus 2003
NHL:n varaustilaisuus 2003 oli NHL:n 41. vuotuinen varaustilaisuus. Se järjestettiin 21. ja 22. heinäkuuta Gaylord Entertainment Centerillä Nashvillessä. Ensimmäinen varaus oli maalivahtilupaus Marc-Andre Fleury, jonka varasi Pittsburgh Penguins.
Monet ammattilaiset ovat sanoneet, että kyseinen varaustilaisuus on yksi kovatasoisimpia varaustilaisuuksia NHL:n historian aikana. Fleury, Staal, Horton ja Žerdev - neljä ensimmäistä varausta, pelasivat heti suurimman osan seuraavasta kaudesta NHL:ssä. Milan Michálek myös osallistui San Jose Sharksin harjoitusleirille, mutta loukkaantuminen esti pelaamisen seuraavalla kaudella. Myös toisen kierroksen varaus Patrice Bergeron sai huomattavasti peliaikaa Boston Bruinsissa. Kaikki kymmenen ensimmäistä varausta pelasivat ainakin yhdeksän ottelua kaudella. Harvinaisesti kaikki ensimmäisellä varauskierroksella valitut pelaajat ovat pelanneet vähintään yhden NHL ottelun.
Modernit miehet
Modernit miehet on suomalainen draamakomediasarja, jonka pääosissa näyttelevät Eero Milonoff, Iikka Forss, Jarkko Niemi ja Tommi Rantamäki. Sarja kertoo neljästä ”ironisesti moderneista” miehestä, jotka kohtaavat ongelmia, ennakkoluuloja ja epävarmuuksia modernissa maailmassa. Sarjan ensimmäinen kausi julkaistiin Yle Areenassa 6. tammikuuta 2019. Televisiossa se esitettiin tammi-maaliskuussa 2019. Toinen kausi julkaistiin Yle Areenassa 25. maaliskuuta 2020, jolloin alkoivat myös sen televisioesitykset. Sarjan kolmas tuotantokausi julkaistiin Yle Areenassa 8. joulukuuta 2021.
Abarth
thumb|MHV Fiat-Abarth‎
Abarth oli alun perin italialainen kilpa-autovalmistaja. Yhtiön perusti Itävallassa syntynyt, mutta Italiaan kotiutunut Carlo Abarth (alun perin Karl, 1908–1979). Abarth vastasi myös Fiat-konsernin tehdaskilpatallien, Lancian ja Fiatin kilpa-autojen rakentamisesta, viritystöistä, sekä niiden ylläpidosta.
Nykyisin Abarth on Stellantis-konsernin kilpailuosasto, ja tällä nimellä myydään viritysosia ja muotoilusarjoja. Abarth-merkki otettiin vuonna 2007 uudelleen käyttöön Fiatin urheilullisissa malleissa. Esiteltyjä malleja ovat Abarth Grande Punto ja Abarth 500. Merkin tunnuksena on vaakuna, jossa on skorpioni.
Abarth & C. S.r.l
Ennen oman yrityksensä perustamista Carlo Abarth työskenteli monien kuuluisien nimien, kuten Ferdinand Porschen ja Tazio Nuvolarin, kanssa. Abarth tuotti kilpa-autoja myös Simcan kanssa ja valmisti ohessa myös pakosarjoja ja -putkistoja. Myöhemmin yritys valmisti erilaisia virityssarjoja katuautoihin, pääasiassa Fiatille.
Fiat & Abarth
Vuonna 1971 Abarth myytiin Fiatille ja kilpa-auto-osasto Enzo Osellalle. Oston jälkeen kilpa-auto-osastosta muodostui Fiatin kilpaosasto, jota johti kuuluisa moottorisuunnittelija Aurelio Lampredi. Myös Fiatin kuuluisat ralliautot Fiat 124 Abarth ja Fiat 131 Abarth kantoivat Abarthin nimeä. Myöhemmin 1980-luvulla Abarth-nimeä käytettiin esimerkiksi Fiat Ritmo Abarthissa. Abarth oli vastuussa myös menestyksekkään Lancia Delta Integralen suunnittelusta. Abarth rakensi ja toimitti myös Lancia Martini Racingin kilpa-autot, vastaten myös niiden virityksestä sekä ylläpidosta. Ennen Lancioiden aikakautta Abarth huolehti myös Fiatin kilpatallin autoista. Myös muita Fiatin merkkejä, kuten Lancian ja Autobianchin, valmistamia autoja nimettiin uudelleen Abarth-nimen alle. Näistä malleista kuuluisin oli Autobianchi A112 Abarth.
2000-luvulla Abarth-nimellä on merkitty lähinnä kori- ja varustelusarjoja, kuten esimerkiksi Fiat Stilo Abarth.
Vesa Koivisto
Vesa Koivisto (s. 1963 ) on suomalainen filosofian tohtori ja kielitieteilijä, joka on toiminut Itä-Suomen yliopiston karjalan kielen ja kulttuurin professorina vuosina 2014–2020.
Koivisto opiskeli Helsingin yliopistossa, ja valmistui sieltä filosofian tohtoriksi. Hänen suomenkielinen väitöskirjansa (1995) oli otsikoitu Itämerensuomen refleksiivit. Hänen lisensiaattityönsäkin (1989) oli käsitellyt samaa aihepiiriä. Koivisto on Helsingin yliopiston dosentti (suomi ja sen lähisukukielet).
Hän toimi Itä-Suomen yliopiston karjalan kielen ja kulttuurin määräaikaisena professorina vuosina 2014–2015, jo ennen varsinaista professorikauttaan (2016–2020). Karjalan kielen ja kulttuurin professorin tehtävässään Koivisto on tuonut muun muassa esille, että osa karjalan kielen puhujista on saattanut pitää äidinkielensä piilossa sodan aikana ja sotien jälkeisinä vuosikymmeninä. Vuoden 2009 arvion mukaan Suomessa oli noin 5 000 karjalankielen puhujaa ja ainakin 15 000 ymmärsi kieltä. Sotia ennen karjalankielisiä oli satoja tuhansia, mutta sotien jälkeen karjalaa tai Karjalasta ei enää laajalti puhuttu.
Hot Girls (Lil’ Mon kappale)
”Hot Girls”, tunnetaan myös nimellä ”Hot Boys, Hot Girls” on yhdysvaltalaisartisti Lil' Mon kappale hänen julkaisematta jääneeltä Syndicated: The Lil' Mo Hour-studioalbumilta. Kappaleella vierailee entinen levy-yhtiötoveri Lil Wayne ja tuotannosta vastaa hänen työtoveri Bryan-Michael Cox. Singleen liittyvä remix-versio, jolla vierailee Fabolous julkaistiin DJ Envyn nauhoituksella Ahead of the Game: The Final Chapter.
Kappalelista
iTunes
Curt Gogol
Curt Gogol (s. 21. syyskuuta 1991) on kanadalainen jääkiekkoilija, joka pelaa kaudella 2018–2019 ECHL-liigan Allen Americansissa.
Radioastron
pienoiskuva|Spektr-R laukaisualusta No.31:n testausvaihe, [[Baikonurin avaruuskeskus vuonna 2011.]] pienoiskuva|RadioAstronin antennin malli.
Curt Gogol
Pelaajaura
Seuraavat kolme kautta Gogol pelasi ECHL-liigassa. Hän kävi pelaamassa yhden ottelun Venäjän toisella sarjatasolla VHL-liigassa lokakuussa 2017. Kauden 2018–2019 Gogol aloitti Ruotsin kolmannelta sarjatasolta, vaihtoi pian Norjan pääsarjassa pelaavaan Manglerud Stariin, mutta palasi jo marraskuussa ECHL-liigaan.
Radioastron
RadioAstron on Venäjän avaruusjärjestön tiedesatelliitti, joka laukaistiin 18. heinäkuuta 2011 Zenit-2 (Fregat-SB-ylävaihe) kantoraketilla Baikonurista. Satelliitti tekee VLBI-radioastronomisia mittauksia. Sen läpimitaltaan kymmenmetrinen antenni avattiin heinäkuussa 2011.
Radioastron-hankkeella on pitkä tausta. Samanniminen ja -teemainen tiedesatelliitti oli tekeillä 1980-luvun alusta lähtien, silloin sitä johti Neuvostoliiton IKI Avaruustutkimusinstituutti. Hanke ei valmistunut 1990-luvun puoliväliin mennessä, jolloin mm. Suomi vetäytyi hankkeesta vaikka Insinööritoimisto Ylinen oli tehnyt valmiiksi ja toimittanut Venäjälle sitä varten radiometrivastaanottimen. 2000-luvulla hanke jatkui Venäjällä uudestaan, mutta missio on muuttanut muotoaan.
Satelliitin radioteleskoopin antennin halkaisija on 10 metriä. Satelliitin rata on hyvin elliptinen, radan perigeum on 600 km ja apogeum on 350 000 km. Satelliitti on suunniteltu toimimaan viisi vuotta. Alun perin satelliitin piti perustua Spektr-runkoon, joka on kehitetty Prognoz-EW-satelliittirungosta. Satelliitti piti laukaista Proton-K Blok-DM-2-raketilla. Nykyinen versio perustuu Navigator-runkoon ja laukaisu tapahtuu Zenit-3F raketilla Baikonurin kosmodromilta.
Satelliitin kehityksen päätaho Venäjällä on Lebedev-instituutti. Ohjelma on ollut alusta alkaen kansainvälinen - siinä on mukana 20 maata. Satelliitin valmistaa Lavotškin. 92 cm aallonpituudella toimivan vastaanottimen on rakentanut Intia (Radio Astronomy Center, joka on osa Tatan Institute of Fundamental Research-instituuttia), 18 cm vastaanotin tulee Australiasta (CSIRO - Commonwealth Scientific and Industrial Research Organization), 6 cm vastaanotin on venäläinen, 1,35 cm vastaanotin on suomalainen (TKK, laite on 2000-luvulla päivitetty National Radio Astronomy Observatoryssä Yhdysvalloissa ja Venäjällä Moskovan radiotieteen instituutissa), rubidium-kellon kehitti ESA ja Neuchatelin observatorio. Vetymaser-kello tulee Nižni Novgorodista. Avaruusaluksen komentokeskukset ovat Karhujärvellä Moskovan lähellä ja Jevpatorijassa Krimillä.
Kurtis Gabriel
Kurtis Gabriel (s. 20. huhtikuuta 1993) on kanadalainen jääkiekkoilija, joka pelaa Chicago Blackhawksin organisaatiossa. Hän on Minnesotan kolmannen kierroksen varaus vuodelta 2013.
Pelaajaura
Gabriel pelasi neljän kauden ajan vuosina 2010–2014 OHL-joukkue Owen Sound Attackissa. Varaamaton Gabriel kutsuttiin harjoitusleirille ja hän teki sisääntulonsa Owen Sound Attackissa vuonna 2010. Ensimmäisen OHL-kautensa jälkeen Gabriel jäi vielä varaamattomaksi. Vuonna 2011 hän esiintyi Phoenix Coyotesin tulokasleirillä.
Darwin Information Typing Architecture
DITA on XML-pohjainen teknisen dokumentaation tuottamiseen, hallinnointiin ja julkaisemiseen tarkoitettu arkkitehtuuri. DITA-arkkitehtuurin sekä siihen liittyvän DTD:n ja XML-skeeman kehitti alun perin IBM. Nykyään DITA on OASIS-standardi.
Arkkitehtuuri muodostuu nimensä mukaisesti seuraavista asioista :
Kurtis Gabriel
Pelaajaura
3. maaliskuuta 2014 Minnesota Wild kiinnitti Gabrielin kolmen vuoden mittaisella tulokassopimuksella.
Darwin Information Typing Architecture
DITA mahdollistaa sisällön pilkkomisen pieniin itsenäisiin aihekokonaisuuksiin siten, että niitä voidaan uudelleenkäyttää eri konteksteissa. Tämä mahdollistaa pienempien tietorakenteiden erikoistumisen vaikka tiedon käsittelyyn yleisesti käytettäisiin normaaleja perustyökaluja. Sisällön uudelleenkäyttö vähentää myös olemassa olevan tiedon päällekkäisyyttä ja siten myös pienentää kirjoittamiseen käytettävää työmäärää.
Kurtis Gabriel
Pelaajaura
Heinäkuussa 2021 Gabriel solmi yksivuotisen ja arvoltaan 750,000 tuhannen dollarin sopimuksen Maple Leafsin kanssa.
Darwin Information Typing Architecture
DITA määrittelee erilaisia aihetyyppejä kuten Task, Concept and Reference.
Yhdysvaltain Grand Prix 1969
Yhdysvaltain Grand Prix 1969 oli Formula 1 -sarjan osakilpailu, joka ajettiin 5. lokakuuta 1969 Watkins Glenin radalla. Kilpailun voitti itävaltalainen Jochen Rindt, jolle voitto oli kauden ja koko uran ensimmäinen.
Axel Bruno Chorin
pienoiskuva|381x381px|Omakuva 49-vuotiaana 1919 Axel Bruno Chorin (8. toukokuuta 1870 Lappajärvi – 22. huhtikuuta 1931 Viipuri) oli suomalainen kuvataiteilija ja maisemamaalari. Chorin opiskeli Pariisissa ja Dresdenissä Aurora Karamzinin suojelemana. Taiteen lisäksi Chorin oli myös keksijä, ja hän sai Viipurissa asuessaan patentin nestesäiliön sulku- ja laskulaitteelle. Chorin kuoli Viipurissa 22. huhtikuuta 1931.
Luuta
Luuta on siivousväline, jossa on yhteen kiinnitettyjä jäykkiä harjaksia, sekä lieriömäinen luudanvarsi. Pientä luutaa tai harjaa saatetaan joskus kutsua pölyhuiskaksi.
Luudan historia
Ajan kuluessa luudan valmistustavat ovat muuttuneet. Alun perin luuta oli oksista (varvuista) tai muista sopivista luonnonmateriaaleista kuten havuista koottu nippu. Alun perin luudan harjakset olivat pyöreässä muodossa, koska muoto oli helppo tehdä ja sillä oli parhaat lakaisuominaisuudet. Luudan harjasosassa saattoi olla kiinni lyhyt kädensija tai pitkä varsi eri käyttötilanteista riippuvia työskentelyasentoja varten. Pitkävartista varpuluutaa käytettiin lattian lakaisuun tai havuluutaa katon tai ylänurkkien ripsimiseen ja uuniluutana tulipesän puhdistukseen.
Nykyisin varpuluutaa käytetään pihan lakaisuun.
Englannin kielen luutaa merkitsevä sana besom ja broom viittasivat alun perin jänönvihmaan (Cytisus scoparius), josta luudat yleensä valmistettiin. Nykyaikaiset luudat on valmistettu viljahirssistä (Panicum miliaceum). Materiaali on pitkää, suoraa, kestävää ja harjakset ovat kiinni toisissaan jo kasvissa. 1800-luvulla eräs kristillinen yhteisö, vapisijat, kehitti nykyaikaisia lattiaharjoja vastaavan, lyhyistä ja tasamittaisista harjaksista koostuvan luudan, joka oli vanhoihin luutiin verrattuna paljon leveämpi ja tehokkaampi lian siirtämiseen. Pyöreät luudat ovat nykyään hävinneet lähes kokonaan käytöstä.
Luudat ja noituus
Luudat ovat kirjallisuudessa pitkään liitetty noituuteen. Useimmiten tarinoissa naispuolinen noita käyttää keskiaikaistyylistä pyöreää luutaa lentämiseen. Noidat saattavat lentää myös muilla luudan tapaisilla esineillä. Taikoja osaava henkilö on myös saattanut taikoa taikasauvan luudaksi, ettei häntä epäiltäisi noituudesta. Luutaan on myös saatettu säilöä tilapäisesti henkiä.
Fiktiossa luudat ovat yleisesti noitien lentovälineitä. Noita istuu luudan varrella hajareisiin siten, että harjasosa jää hänen taakseen. Luudanvarrella on lisäksi usein musta kissa ja kahvipannu.
Nykyaikaisissa pakanuuden oppikirjoissa luuta on merkitty rituaalivälineeksi. Ilman elementtinä luuta puhdistaa alueita, ja siksi rituaaleissa saatetaan lakaista luudalla pois negatiivista energiaa.
Aribert Heim
Aribert Ferdinand Heim (28. kesäkuuta 1914 Bad Radkersburg, Itävalta – 10. elokuuta 1992 Kairo  ) oli itävaltalainen SS-lääkäri.
Heim syntyi poliisi-isän ja kotirouvan perheeseen. Hän opiskeli lääketiedettä ja suoritti tohtorin väitöksensä Wienissä, ennen kuin ilmoittautui vapaaehtoisesti SS-joukkoihin keväällä 1940. Lokakuussa 1941 hänet lähetettiin Mauthausen-Gusenin keskitysleirille, missä hän teki lääketieteellisiä kokeiluja vangeilla. Häntä syytettiin muun muassa vankien tappamisesta ilman puudutusta suoraan sydämeen annetuilla myrkkypistoksilla. Häntä kutsuttiin yhdeksi natsi-Saksan ”kuoleman tohtoreista”. Myöhemmin hänet lähetettiin SS-kenttäsairaalaan Wieniin.
Aribert Heim oli yksi etsityimmistä natsirikollisista. Saksassa on tullut esille tietoja, että Heim toimi toisen maailmansodan aikana SS-lääkärinä Pohjois-Suomessa, erityisesti Oulun alueella. Heimin komennus Saksan kuudennen SS-vuoristodivisioonan palvelukseen Pohjois-Suomeen alkoi helmikuussa 1942 ja jatkui asiakirjojen mukaan ainakin saman vuoden lokakuuhun. Natsien oman kantakortiston mukaan komennus Suomessa jatkui todennäköisesti pitempäänkin. Asiasta on kirjoittanut muun muassa saksalainen viikkolehti Der Spiegel ja tiedon vahvistavat myös televisio-ohjelman A-piste tekemät selvitykset.
15. maaliskuuta 1945 Yhdysvaltain sotilaat pidättivät Heimin ja lähettivät sotarikollisten leirille. Heim vapautui leiriltä jostain syystä ja jatkoi tohtorin toimiaan Baden-Badenissa aina katoamiseensa asti 1962. Hänelle oli vihjattu, että Itävallan poliisi tutkii hänen sodanaikaisia toimiaan.
Heimin on kansainvälisesti etsintäkuulutettu ja aina vuoteen 2009 asti hänen uskottiin mahdollisesti elävän. Heimin raportoitiin oleskelevan Etelä-Amerikassa, Espanjassa ja Balkanilla. Vielä heinäkuussa 2008 hänen uskottiin asuvan Argentiinan ja Chilen rajaseudulla.
Tammikuussa 2009 saksalainen ZDF-kanava uutisoi, että Heim onkin ollut kuolleena jo useita vuosia – hän kuoli syöpään Kairossa vuonna 1992 nimellä  Tarek Farid Hussein. Simon Wiesenthal -keskuksen johtaja Efraim Zuroff kuitenkin epäilee, että Heim on lavastanut kuolemansa. Hänen ruumistaan ei ole löytynyt.
Syyskuussa 2012 Baden-Württembergin osavaltion alioikeus Landgericht Baden-Baden lopetti rikosprosessin Heimia vastaan julistettuaan hänet kuolleeksi. Oikeusviranomainen katsoi todistetuksi, että Heim on identtinen henkilön Tarek Hussein Farid kanssa, ja että tämä kuoli Kairossa vuonna 1992 syöpäsairauteen.
Syke
Syke tai SYKE voi tarkoittaa seuraavia asioita:
Suomen sosialidemokraattinen naisliitto
Liitto osallistui Sosialististen naisten kansainvälisen sihteeristön edustajakokouksiin.
Varhaisvuodet
Varhaisimmat työläisnaisten järjestäytymisyritykset Suomessa tapahtuivat 1880-luvun lopulla. Ensimmäiset yhdistykset olivat ammatillisia, mutta pian saivat alkunsa myös poliittiset. Turun työväenyhdistyksen naisosasto perustettiin 1886 ja Helsingin vastaava vuotta myöhemmin. Helsingin osastosta kasvoi vähitellen organisoiva keskuselin, jonka puoleen muut kääntyivät uusia osastoja perustettaessa. Kun tarvetta maanlaajuiselle organisaatiolle selvästikin esiintyi, perustivat Helsingin, Tampereen ja Turun osastot vuosisadan vaihteessa komitean valmistelemaan uuden naisliiton perustamista.
Työläisnaisten liitto perustettiin Helsingissä 4.–6. heinäkuuta 1900 kokouksessa, johon otti osaa 33 edustajaa 21 osastosta, joista 14 oli naisten ammattiyhdistyksiä ja 7 naisosastoja. Ensimmäiseksi puheenjohtajaksi valittiin jo valmistelevaa komiteaa johtanut Ida Ahlstedt. Perustettu liitto asettui kannattamaan muun muassa yleistä ja yhtäläistä äänioikeutta, josta rakentui järjestön keskeinen teema alkuvuosiksi.
Vuoden 1902 edustajakokouksessa keskusteltiin äänioikeuden lisäksi naisten suojelulaeista, suhteesta porvarillisiin naisjärjestöihin ja väkijuomakysymykseen. Liittohallituksen toimipaikka siirrettiin äänestyksen jälkeen Helsingistä Viipuriin ja viipurilainen Hilja Pärssinen nousi liikkeen näkyvimmäksi henkilöksi. Hänen lisäkseen naisliiton ydinryhmän muodostivat Ida Ahlstedt, Anni Huotari, Emmi Huttunen, Alma Jokinen, Mimmi Kanervo, Sandra Lehtinen, Maria Paaso, Fiina Pietikäinen ja Miina Sillanpää. Huttusta lukuun ottamatta kaikista tuli myöhemmin myös kansanedustajia.
Tammikuussa 1903 aloitti toimintansa naisliiton aloitteesta perustettu varhaisnuorisojärjestö Ihanneliitto. Pyhäkoulumaisesti toimineissa kerhoissa opetettiin yli kymmenvuotiaille työväenaatetta sekä luettiin satuja, kertomuksia ja runoja. Keisari kuitenkin lakkautti liiton vuonna 1912 "sotilaallisesti järjestettynä" lastenyhdistyksenä.
Työläisnaisten liitto järjesti vuonna 1903 Helsingin Rautatientorilla naisten yleisen äänioikeuskokouksen, johon otti osaa 10 000 ihmistä. Se oli vain yksi monista kampanjassa, joka alkoi kehittyä liiton kannalta suotuisasti. Vuoden 1904 päättyessä liittoon kuului 39 osastoa. Vuoden 1905 aikana liiton jäsenmäärä kolminkertaistui (varsinkin) äänioikeustaistelussa osoitetun johdonmukaisuuden ansiosta. Porvarillinen naisliike tuomittiin, kun sen edustajat olivat valmiita asettamaan äänioikeudelle taloudellisia ehtoja. Loppuvuodesta 1905 Ida Ahlstedt ja Mimmi Kanervo valittiin suurlakkokomitean jäseniksi.
Sortovuosien aikana naisliitto sai rahoitusta myös aktivistiliikkeeltä.
1906–1914
Liiton jäsenmäärä oli vuonna 1907 2 724, mutta se lähti tämän jälkeen laskuun ollen 1910 enää 1 081. Innostus erilliseen sosiaalidemokraattiseen naisliittoon väheni, kun aktiivisimmat naiset suuntautuivat puolue- ja ay-toimintaan. Kun ammattiyhdistykset usein kuuluivat suoraan SDP:hen tulivat naiset myös tällä tavoin vedetyiksi mukaan puoluetoimintaan. SDP:ssä oli 1907 18 873 naisjäsentä ja 1910 12 223.
Sisällissodan jälkeen
Suomen sosialidemokraattisen naisliiton aktiiveja osallistui punaisten puolella sisällissotaan. Monet menettivät henkensä tai lähimmäisiään. Osa joutui pakenemaan Neuvosto-Venäjälle. Sodanjälkeisen toiminnan keskeisen osan muodosti solidaarisuustoiminta vankileireillä pidettyjen auttamiseksi.
Naisliitto piti joulukuussa 1919 liittokokouksensa samanaikaisesti SDP:n edustajakokouksen kanssa. Tuolloin kiisteltiin mm. sodan tulkinnoista, liiton vaatimuksista ja suhteesta SDP:hen, mutta erimielisyydet eivät vielä johtaneet hajoamiseen. Valitun liittotoimikunnan enemmistö oli kuitenkin varsin kriittinen SDP:n johtoa kohtaan.
Naisliiton vasemmiston ja kommunistien toimintalinjat olivat aluksi selkiintymättömiä. Leniniläinen järjestömalli ei tuntenut erillisiä naisliittoja ja esimerkiksi Suomen kommunistisen puolueen naistyöstä Suomessa elokuusta 1920 alkaen vastannut Hanna Malm vaati koko naisliiton lakkauttamista ehdottaen tilalle toimikuntia. Välillä ohjeeksi annettiin eroaminen naisliitosta. Monet naisliiton vasemmistoaktiivit eivät tällaisia vaatimuksia käsittäneet ja järjestö jatkoi toimintaansa.
Lopullisesti kiistat liitossa kärjistyivät syksyllä 1920, kun liittotoimikunta vasemmiston äänin päätti kehottaa jäsenjärjestöjään eroamaan SDP:stä ja liittymään SSTP:hen. Vähemmistöön jääneet SDP:n kannattajat jättivät liiton ja perustivat 1921 Suomen sosialidemokraattisen työläisnaisliiton, jonka puheenjohtajaksi tuli Sillanpää.
Paine erillisen naisjärjestön lakkauttamiseksi ei hellittänyt SDP:n kannattajien lähdettyä. Joulukuun 1921 liittokouksessa liiton toiminta päätettiin siirtää aiemmin perustetulle SSTP:n naissihteeristölle, joka tosin koostui naisliiton johtohenkilöistä. Naistoiminta ei ehtinyt järjestelyillä juurikaan muuttua ennen kuin viranomaiset lakkauttivat sen 1923, ja jäsenistön keskuudessa oman naisliiton kannatus säilyi voimakkaana.
Eduskuntavaaleissa 1922 Suomen sosialidemokraattinen naisliitto asetti ehdokkaita SSTP-johtoisen Suomen työväen keskusvaalikomitean listoille, joilta valittiin kuusi naista.
Lehdistö
Jo Työläisnaisten liiton perustavassa kokouksessa keskusteltiin oman lehden perustamisesta, mutta asian toteutuminen vei useamman vuoden. Vuonna 1902 julkaistiin yksi kappale lehteä Yhteistyöhön, mutta painoasiain ylihallitukselta ei julkaisulle tullut lupaa. Liitto joutui tyytymään tilapäisjulkaisuihin, kunnes 1905 aloitti ilmestymisensä Miina Sillanpään päätoimittama Palvelijatarlehti, joka oli oikeastaan palvelijattarien erikoislehti, mutta nimi muutettiin jo seuraavana vuonna muotoon Työläisnainen. Lehden kustantamista varten perustettiin osuuskunta. Työläisnainen ilmestyi kerran viikossa, kunnes ensimmäisen maailmansodan syttyminen keskeytti julkaisemisen. Lehti ilmestyi uudelleen muutaman kerran vuodenvaihteessa 1917–1918, mutta sisällissota aiheutti jälleen tauon, ja seuraava numero näki päivänvalon joulukuussa 1919. Ilmestyminen vakiintui tämän jälkeen säännölliseksi vuoden 1923 lakkauttamiseen asti.
Lapuan keskuskenttä
Lapuan keskusurheilukenttä on yleisurheilu- ja jalkapallokenttä Lapualla. Se sijaitsee Lapuan urheilukeskusalueella, ja sen vieressä sijaitsevat Lapuan pesäpallostadion, uimahalli, urheilutalo ja jäähalli. Keskuskenttää ympäröivät juoksuradat ja pelialustana on luonnonnurmi. Kentällä on katettu pääkatsomo johon mahtuu noin 750 katsojaa. Takasuoralla on 700 katsojan maavallikatsomo sekä etusuoralla katsomon molemmin puolin kaksi pientä maavallikatsomoa. Lisäksi tarvittaessa on saatavilla tilapäisiä katsomoita ympäri kenttää. Kentällä järjestetään Suomen Palloliiton alaisia liiton ja piirisarjan jalkapallo-otteluita ja myös erilaisia turnauksia sekä jalkapallon maaotteluita. Lisäksi kentällä järjestetään yleisurheilukisoja sekä eri liittojen mestaruuskilpailuja ja muita tilaisuuksia.
Kentän yleisöennätys jalkapallossa on vuodelta 1974, jolloin Suomen alle 21-vuotiaiden maajoukkueen ottelua Puolaa vastaan oli seuraamassa 3 400 katsojaa. Viimeksi kentällä on pelattu maaottelu vuonna 2007, kun naisten U21-joukkue kohtasi Lapualla Saksan PM-turnauksen ottelussa.
Luultavasti suurin keskuskentällä järjestetty tapahtuma on ollut vuoden 1995 Kalevan kisat. Tuolloin tapahtumaa oli seuraamassa yhteensä 24 000 katsojaa. Vuosina 2008 ja 2009 Lapualla järjestettiin myös yleisurheilun Eliittikisat.
Suomen Kansanmusiikkiliitto
Suomen Kansanmusiikkiliitto ry on kansanmusiikin järjestö, joka on toiminut vuodesta 1968. Sen jäseninä on 20 maakuntien kansanmusiikkiyhdistystä, jotka pyörittävät alueellista harrastustoimintaa. Liitto syntyi Suomen Nuorisoseurojen Liiton kansanmusiikkitoiminnan pohjalle. Liiton pääpaikka on Helsingissä. Puheenjohtajana toimii Risto Kupari ja toiminnanjohtajana Päivi Ylönen-Viiri (ent. Utriainen).
Koulutus ja julkaisutoiminta
Liitto järjestää koulutusta, joista tärkeimmät ovat Oriveden kansanmusiikkikurssi joulun välipäivinä ja KAMU -lasten ja nuorten kansanmusiikkileiri kesällä. Suurin vuotuinen tapahtuma on eri paikkakunnilla kiertävä Samuelin Poloneesi, joka järjestetään vuosittain maaliskuussa. Vuonna 2010 Samuelin Poloneesi järjestetään Kaustisella. Suomen Kansanmusiikkiliitto on mukana myös usean muun tapahtuman järjestelyissä, mm. JuuriJuhla-RotFest, Kaamospelit - Vantaan kansanmusiikkiviikko. Lisäksi liiton jäsenyhdistyksillä on muita erikokoisia kansanmusiikkitapahtumia, kuten Eteläpohjalaiset Spelit, Jutajaiset, Ysti jne..
Suomen Kansanmusiikkiliitolla on nimikkeistöltään laajin kotimaisten kansanmusiikkiäänitteiden ja nuottikirjojen katalogi. Tuotteet ovat myynnissä eri tapahtumissa sekä postimyynnin kautta.
Liitto julkaisee lehteä Kansanmusiikki (entiseltä nimeltään Pelimanni) neljä kertaa vuodessa yhteistyössä Kaustisen Kansanmusiikki-instituutin kanssa.
Pelimannimerkki
Liitto aktivoi harrastajia kehittämään soittotaitoaan pelimannimerkkijärjestelmällä. Pelimanni voi suorittaa pronssisen, hopeisen tai kultaisen pelimannimerkin.
Kansainväliset yhteydet
Kansanmusiikkiliitolla on kansainvälisiä yhteyksiä mm. Pohjoismaisen kansanmusiikkikomitean, Nordlek-neuvoston ja Suomen CIOFF- ja IOV-komitean, Folklore Suomi Finlandin kautta.
Joe Quimby
Joseph "Joe" Fitzpatrick Fitzgerald Fitzhenry Quimby (lempinimeltään "Diamond Joe" Quimby, yleensä pelkästään pormestari Quimby) on kuvitteellinen hahmo yhdysvaltalaisessa piirrossarjassa Simpsonit. Hahmon ääninäyttelijä on Dan Castellaneta. Quimby on kuvitteellisen Springfieldin kaupungin pitkäaikainen pormestari. Hahmo esiintyi ensimmäisen kerran 2. tuotantokauden jaksossa ”Ihme”.
Pormestari Quimbyn hallinto on korruptoitunut ja epäpätevä ja etenee skandaalista toiseen, mutta säilyttää jotenkin aina kansansuosionsa. Quimby on kiinnostunut vain asemansa säilyttämisestä, eikä hänellä ole varsinaista poliittista ohjelmaa, aatetta tai tavoitteita. Hän myötäilee herkästi Springfieldille tyypillisiä vihaisia väkijoukkoja ja lupaa asukkaille mitä tahansa, oli se järkevää tai ei.
Erityisen usein Quimby joutuu seksiskandaaleihin, sillä hän pettää häpeämättömän avoimesti vaimoaan nuorempien naisten kanssa. Hänen vaimonsa Martha Quimby (ääninäyttelijä Tress MacNeille) esiintyy sarjassa harvakseltaan. Huomattavasti useammin pormestari Quimby nähdään Miss Springfield -nimisen kauneuskuningattaren kanssa, joka selvästi on hänen rakastajattarensa.
Quimby käyttää iskulausettaan ”Vote Quimby” (Äänestäkää Quimbyä) kaikissa mahdollisissa ja mahdottomissa tilanteissa, jopa jäädessään kiinni rakastajattariensa sängyssä. Quimbyn toinen toistuva hokema sarjassa on ”julistan tämän päivän [sen-ja-sen asian] päiväksi”. Hänellä on myös tapana pitää aina yllään nauhaa, jossa lukee mayor (”pormestari”).
Quimby edustaa demokraattista puoluetta.
Todelliset esikuvat
Quimbyn esikuvana voidaan pitää Yhdysvaltain presidentti John F. Kennedyä ja muita Kennedyn suvun miespoliitikkoja. Kennedyjen tavoin Quimby on demokraatti, puhuu samanlaisella massachusettsilaisella aksentilla kuin John F. Kennedy, ja hänen keskimmäinen nimensä on Fitzgerald. Lisäksi Quimby lainaa useita presidentti Kennedyn legendaarisia lauseita ja vääntelee niitä ("Ich bin ein Springfielder"). Myös Quimbyn seksihurjastelut voi nähdä viittauksena John F. Kennedyn jälkeenpäin paljastuneisiin lukuisiin irtosuhteisiin. Quimbyssä on nähty yhtäläisyyksiä myös presidentin veljeen, senaattori Ted Kennedyyn, jonka menneisyyttä varjosti kuuluisa hämärä onnettomuus.
Henkilöhistoria
Quimby on peräisin varakkaasta suvusta ja asuu ylellisessä kartanossa. Hänet on vuodesta 1986 lähtien valittu toistuvasti Springfieldin pormestariksi huolimatta kaupungin varojen kavaltamisesta, lahjusten otosta muun muassa mafioso Läski-Tonylta ja kymmenistä isyyssyytteistä kymmeniltä eri naisilta.
Sinnikkäästi virassaan pysyttelevä Quimby hävinnyt vaaleissa vain kahdesti: 6. tuotantokauden jaksossa ”Kuolleet sielut” hän hävisi Sideshow Bobille, jonka voitto kuitenkin perustui valeääniin, ja asian paljastuttua Quimby palasi pormestariksi. 29. tuotantokauden jaksossa ”Pitkätukkainen pormestari” Quimby hävisi Marge Simpsonille, mutta jakson epilogissa kerrottiin myös Margen joutuneen erotetuksi ja Quimbyn palanneen jälleen virkaansa.
12. kauden jaksossa ”Homerin kotisivu” Quimby oli rakentanut takapihalleen uima-altaan kaupungin tietyörahoilla. Homer Simpsonin paljastettua asian Quimby väitti toimittajille: "Olemme löytäneet muinaisen kaupungin rauniot".
Kun ala-asteen koululle toimitettu maito paljastui rotanmaidoksi, mafian kanssa tehty Springfieldin maitosopimus raukesi, mutta Quimbyn henkivartijana toiminut Homer pelasti pormestarin hengen Läski-Tonyn järjestämässä murhayrityksessä.
Michael Johnson (juoksija)
Michael Duane Johnson (s. 13. syyskuuta 1967 Dallas, Texas) on yhdysvaltalainen entinen pikajuoksija. Hän voitti urallaan neljä olympiakultaa ja kahdeksan maailmanmestaruutta. Hän juoksi 400 metriä 22 kertaa alle 44 sekunnin ja 200 metriä 17 kertaa alle 20 sekunnin (joista kuusi kertaa alle 19,80). Hänellä oli hallussaan 400 metrin maailmanennätys 43,18 vuosina 1999–2016. Johnson voitti viestit mukaan lukien jokaisen käymänsä MM- sekä olympiafinaalin. Hänen juoksutyylilleen tunnusomainen piirre oli voimakas takakeno.
Johnson valittiin vuosina 1996 ja 1999 IAAF:n vuoden miesyleisurheilijaksi.
Johnsson sai vuoden 2018 syyskuussa aivoinfarktin ja menetti muun muassa kävelykykynsä. Hän on kuitenkin toipunut siitä ja on antanut kasvonsa American Stroke Association- yhdistyksen kampanjalle, joka levittää tietoa aivoinfarktista.
Saavutuksia
Johnson oli voittamassa myös pitkän viestin kultamitaleja 1999 Sevillassa ja 2000 Sydneyssä, mutta myöhemmin suoritukset hylättiin hänen joukkuetoveriensa Antonio Pettigrew'n sekä Alvin ja Calvin Harrisonin doping-tapausten myötä.
Maailmanennätykset
Johnson juoksi uransa aikana kahdeksan virallista maailmanennätystä ja lisäksi epävirallisen maailmanennätyksen harvoin juostulla 300 metrin matkalla. Voimassa olevat maailmanennätykset lihavoituna.
Dennis Robertson
Dennis Robertson (s. 24. toukokuuta 1991) on kanadalainen jääkiekkoilija.
Yrjö Lako
Lako kirjoitti ylioppilaaksi vuonna 1917. Hän liittyi sisällissodan puhjettua vapaaehtoisena Venäjänsaaren retkikuntaan ja osallistui taisteluihin Karjalan rintamalla. Hän valmistui sotakorkeakoulusta vuonna 1930 ja palveli sen jälkeen yleisesikuntaupseerina. Lako oli puolustusministeriön sotavarustustoimiston päällikkönä 1938–1940 ja talvisodan aikana toimistopäällikkönä päämajassa. Jatkosodan alussa hän oli I armeijakunnan huoltopäällikkönä. Sodan jälkeen Lako oli päämajan huolto-osaston osastopäällikkönä 1944–1949 ja puolustusministeriön erikoistehtävissä 1949–1950. Hänet ylennettiin kenraalimajuriksi 1950.
Dennis Robertson
Robertson on Toronto Maple Leafsin kuudennen kierroksen varaus vuodelta 2011. Maaliskuuta 2014 Carolina Hurricanes kiinnitti Robertsonin kahdeksi vuodeksi. Hän pelasi seuran farmijoukkuessa Charlotte Checkersissa kuusi kautta.
Kaartin jääkärirykmentti
Kaartin jääkärirykmentti (KAARTJR, ennen KaartJR) on Suomen puolustusvoimien maavoimien joukko-osasto.
Rykmentti on sijoitettu Santahaminan saarelle Helsinkiin. Kaartin jääkärirykmentin tehtävänä on kouluttaa rakennetun alueen taisteluun (ennen asutuskeskustaistelu) erikoistuneita joukkoja. Sillä on pitkät perinteet, mutta nykymuotoisena se on toiminut 1. heinäkuuta 1996 lähtien Uudenmaan jääkäripataljoonan (UUDJP, ennen UudJP) ja Kaartin pataljoonan (KAARTP, ennen KaartP) yhdistyttyä. Rykmentin komentajana toimii nykyisin eversti Asko Kopra ja apulaiskomentajana eversti Vesa Laitonen.
Kaartin jääkärirykmentille siirtyivät Etelä-Suomen sotilasläänin tultua lakkautetuksi 31. joulukuuta 2014 sen asevelvollisuusasiat.
Kaartin jääkärirykmentin tehtäviin kuuluu erilaisia edustustoimia, esimerkiksi kunniavartiot Presidentinlinnan ja Päävartion edessä. Kaartinjääkärien nykyinen edustusunivormu on harmaa, ja siihen kuuluu kesäisin koppalakki. Uuden edustusunivormun suunnittelussa on otettu mallia sotilassoittajien edustusunivormusta. Vanhaan edustusunivormuun kuului valkoinen kypärä, hansikkaat sekä säärystimet. Solmion tilalla vanhassa univormussa oli varusmiesten lomapukuun 1980-luvulla kuulunut lomakaulaliina.
Organisaatio
Rykmentin komentajan alaisuudessa ovat seuraavat yksiköt (1.7.2019 alkaen)
Lisäksi rykmentin apulaiskomentajan alaisuudessa ovat seuraavat toiminnot:
Kaartin pataljoona
Keisari Aleksanteri I antoi 18. syyskuuta 1812 käskyn suomalaisen sotaväen perustamisesta ensimmäisen joukko-osaston ollessa 3. Jääkärirykmentti, joka on nykyisen KAARTP:n perinnejoukko-osasto. Pataljoonan oma historia alkaa vuodesta 1944, jolloin perustettiin Helsingin komennuskomppania. Komppania nimettiin 5. joulukuuta 1948 Helsingin varuskuntapataljoonaksi ja edelleen 1. tammikuuta 1957 Kaartin pataljoonaksi.
Nykymuotoisen Kaartin pataljoonan perusyksiköt ovat:
Komentajana toimii everstiluutnantti Ari Helenius, jota edelsi tehtävässä everstiluutnantti Olli Järvinen. Tehtävä oli 90-luvulle asti samalla Helsingin varuskunnan komendantin tehtävä.
Suomen valkoisen kaartin rykmentti
Suojeluskuntien Helsingin valtauksen paraati pidettiin saksalaisten paraatin jälkeisenä päivänä 16. toukokuuta 1918. Mannerheim ilmoitti paraatin päätteeksi Senaatintorilla puheessaan, että Pohjanmaan rykmenteistä ja kolmesta Karjalan rykmentistä perustetaan Suomen Valkoisen Kaartin rykmentti siten, että sen pataljoonista tulee Lapuan, Vaasan ja Vöyrin pataljoona ja Karjalan kolmesta rykmentistä tulee uusi Karjalan kaarti -niminen rykmentti. Vaasan pataljoona osoitettiin Kaartin kasarmille, Vöyrin pataljoona Uudenmaan kasarmille Helsingin Kruununhakaan ja Lapuan pataljoona Santahaminaan. Syksyllä 1918 nimi muutettiin Valkoisen Kaartin Rykmentiksi ja kevättalvella 1919 Suomen Valkoiseksi Kaartiksi. 15. maaliskuuta 1919 sotaministeriön käskyllä Suomen Valkoisen Kaartin nimeksi muutettiin Suomen Valkoisen Kaartin Rykmentti.
Uudenmaan jääkäripataljoona
Vuodesta 1921 aina toisen maailmansodan taisteluihin saakka Uudenmaan jääkäripataljoonan edeltäjäjoukko Jääkäripataljoona 2 oli sijoitettu Karjalan kannakselle, jossa sen tärkeänä tehtävänä oli toimia ensivasteen suojajoukkona, mikäli Suomen alueelle hyökättäisiin tuolta suunnalta. Nykyään Uudenmaan jääkäripataljoonan toiminta-alue on vastaavalla tavalla keskeinen ja tehtävä niin ikään merkittävä. Uusimaa ja pääkaupunkiseutu on Suomen väestötiheintä aluetta ja samalla valtionjohdon, päätöksenteon sekä yritysmaailman hermokeskus.
Nykymuotoisen Uudenmaan Jääkäripataljoonan perusyksiköt ovat:
Komentajana toimii everstiluutnantti Annukka Ylivaara, jonka edeltäjä oli evl Janne Jortama. Aiempia edeltäjiä ovat olleet muun muassa everstiluutnantit Niko Hölttä, Jukka Jokinen, Tuomo Repo, Paavo Hämäläinen ja Heikki Virintie.
Dramaturgia
Dramaturgia eli draaman estetiikka, näytelmäteoria, näytelmätiede tai näytelmäoppi tarkoittaa aineiston, yleensä tekstin muuttamista tai järjestämistä draamaksi tai esitykseksi. Useimmiten dramaturgiasta puhutaan teatterin yhteydessä, mutta voidaan puhua myös esimerkiksi elokuvan, konsertin tai muun tapahtuman dramaturgiasta. Kaikissa näissä tapauksissa dramaturgialla tarkoitetaan laajasti määriteltynä sitä, miten esityksen tai tapahtuman eri elementit järjestyvät ja rytmittyvät. Dramaturgian tekeminen vaatii materiaalin ymmärtämistä ja oman näkökulman löytämistä sekä esityksellisten ja draamallisten keinojen hallintaa ja tuntemusta.
Kaartin jääkärirykmentti
Uudenmaan aluetoimisto
Asevelvollisuusasiat siirtyivät lakkautetulta Etelä-Suomen sotilaslääniltä Uudenmaan aluetoimistolle.
Dramaturgia
Kun alkujaan muuta genreä, esimerkiksi runoutta tai proosaa oleva materiaali järjestetään draamaksi tai esitykseksi, puhutaan materiaalin ”dramatisoinnista”. Usein esimerkiksi romaaneja dramatisoidaan elokuvakäsikirjoituksiksi tai näytelmiksi. Silti myös draamaksi kirjoitetun tekstin yhteydessä puhutaan usein dramatisoinnista, kun draamateksti tulkitaan esitykseksi. Kun valmista draamatekstiä (esimerkiksi ajallisesti vanhaa tekstiä) toimitetaan uutta esittämistä varten, puhutaan usein ”sovittamisesta”.
Kaartin jääkärirykmentti
Sotilaspoliisiosasto
Helsingin Sotilaspoliisiosaston runko koostuu ammattisotilaista (yht. 30–40 ups/ou/au), ja sen alaisuudessa palvelevat vuorollaan Kaartin Pataljoonan vartiotehtäviin asettamat varusmiessotilaspoliisit. Osasto on hallinnollisesti KAARTJR:n komentajan alaisuudessa mutta toteuttaa Maavoimien esikunnan ja Helsingin varuskunnan päällikön ja komendantin käskemät sotilaspoliisi- ja virka-aputehtävät. Osastolla on käytössään useita tunnuksellisia ja tunnuksettomia sotilaspoliisiautoja, moottoriveneitä, mönkijöitä, moottorikelkkoja ja PASI-panssariajoneuvo.
Dramaturgia
Dramaturgi on perinteisesti ammattinimikkeenä tarkoittanut sitä, joka järjestää olemassa olevan materiaalin esitykseksi, vaikka usein dramaturgit myös itse kirjoittavat näytelmiä. Usein esityksen dramaturgina voi toimia myös esityksen ohjaaja. Dramaturgin ja ohjaajan toimialat ovatkin osin päällekkäisiä, ja monet alalle koulutetut toimivat molemmissa tehtävissä.
Kaartin jääkärirykmentti
Kaartin soittokunta
Sotilassoittokunta Kaartin soittokunta on perustettu vuonna 1819, ja se on samalla puolustusvoimien edustussoittokunta. Soittokunnan päällikkö on musiikkimajuri Timo Kotilainen ja kapellimestari musiikkikapteeni Aino Koskela. Soittokunnan vahvuus on noin 40 soittajaa.
Dramaturgia
Dramaturgian koulutusohjelma
Suomessa dramaturgeja koulutetaan Taideyliopiston Teatterikorkeakoulussa dramaturgian koulutusohjelmassa. Koulutusohjelma antaa dramaturgin ammattikuvan lisäksi valmiuksia kirjoittaa myös omia näytelmiä ja käsikirjoituksia työllistyen näin näytelmäkirjailijana tai käsikirjoittajana. Dramaturgi voi toimia myös esimerkiksi draamatekstin suomentajan tehtävissä. Lisäksi dramaturgi- ja ohjaajaopiskelijoiden opinto-ohjelmiin kuuluu kummankin alan koulutusta johtuen toimialojen osittaisesta päällekkäisyydestä.
Kaartin jääkärirykmentti
Johto
Kaartin jääkärirykmentin komentajina ovat olleet:
Dramaturgia
Dramaturgian koulutusohjelma
Dramaturgian koulutusohjelma jakaantuu teatteritaiteen kandidaatin ja maisterin tutkintoihin, joiden yhteenlaskettu tavoiteopiskeluaika on viisi vuotta. Vuosittain koulutusohjelmaan hyväksytään 2–4 uutta opiskelijaa yli 100 hakijasta; sisäänpääsyprosentti on näin erittäin pieni.
Kaartin jääkärirykmentti
Johto
Esikuntapäällikkönä toimii everstiluutnantti Mika Kavén.
Dramaturgia
Professorit
Dramaturgian koulutusohjelman professorina toimii Otso Huopaniemi, joka aloitti viisivuotisen kautensa 1.8.2019.
Kaartin jääkärirykmentti
Kaartin Jääkäritoimikunta
Kaartin Jääkäritoimikunta eli KJTK on Kaartin Jääkärirykmentin varusmiestoimikunta. Toimikunnalla on kaksi päätehtävää, joista toinen on olla linkki Kaartissa palvelevien varusmiesten ja rykmentin komentajan välillä ja toinen on järjestää vapaa-ajan ohjelmaa ja liikuntamahdollisuuksia varusmiehille. KJTK toimii myös Kaartin jääkärirykmentin varusmiesten edunvalvojana sekä osallistuu myös erinäisiin rykmentin edustustehtäviin. Toimikuntaan kuuluu nykyisin kerrallaan neljä jäsentä:
Jäsenistä puheenjohtaja valitaan saarella aliupseerikurssia suorittavista varusmiehistä kurssin loppupuolella. Puheenjohtajan palvelusaika on 347 vuorokautta. Muut tehtävät ovat miehistön erityiskoulutusta vaativia tehtäviä, ja palvelusaika on 255 vuorokautta. Miehistön tehtävät alkavat heti peruskoulutuskauden jälkeen, ja haku miehistön tehtäviin on peruskoulutuskaudella.
Perinteet
Kaartin pataljoona sai vuonna 1957 tehtäväkseen jatkaa Suomen Kaartin perinteitä. Se sai käyttöönsä myös vanhan Suomen Kaartin symbolit, saman vuosipäivän ja kunniamarssin. Kaartin pataljoonasta tuli 1996 osa uutta Kaartin Jääkärirykmenttiä, mutta se säilytti vanhan nimensä. Kaartin pataljoonaa pidetään nykyään Suomen kaartin seuraajana, ja se katsoo historiansa alkavan vuodesta 1812.
Joukko-osaston keskellä Santahaminassa sijaitseva, Venäjän vallan aikana rakennettu perinnetalo tarjoaa harvinaislaatuiset puitteet perinteiden vaalimiselle. Alun perin Miinakomppanian toimistoksi rakennettu puurakennus on nykyään joukko-osaston ja sen perinnekiltojen ylläpitämä, ja sen viisi huonetta edustavat osaston eri perinteitä: Kaartin Jääkärirykmentin joukko-osaston yhteinen perinnekilta on Kaartin Jääkärirykmentin kilta. Killan vastuulle kuuluu muun muassa asettaa perinnelippulinna sotilasvalatilaisuuksiin, osallistua läheistenpäivän organisoimiseen sekä palkita kotiutuvia, ansioituneita varusmiehiä. Killan jäseneksi voi hakea kuka tahansa Suomen kansalainen, joka on palvellut joukko-osastossa tai kiinnostunut killan toiminnasta.
Koripallon naisten Euroopan-mestaruuskilpailut 1960
Vuoden 1960 koripallon naisten Euroopan-mestaruuskilpailut pelattiin Bulgariassa Sofian Vasil Levskin kansallistadionilla ulkoilmapeleinä 3.–11. kesäkuuta. Kisoihin osallistui 10 maata.
Joukkueet pelasivat ensin kahdessa lohkossa yksinkertaisen sarjan. Sen jälkeen kolme parasta kummastakin lohkosta pelasi ylemmän loppusarjan niin, että alkusarjassa kohdanneitten joukkueiden ottelutulokset otettiin huomioon. Kaksi huonointa lohkoista ratkaisivat sijat 7.-10. Pudotuspelejä ei pelattu. Ylemmän loppusarjan voitto eli maailmanmestaruus ratkesi viimeisessä ottelussa, jossa kohtasivat siihen mennessä voittamattomat Neuvostoliitto ja isäntämaa Bulgaria. Ulkona pelattu ottelu jouduttiin keskeyttämään viisi minuuttia ennen loppua vesisateen takia. Ottelu jatkui sisähallissa niin, että varsinainen peliaika päättyi 45-45 tasatilanteeseeen. Jatkoajan voitti Neuvostoliitto loppulukemin 53-50.
Turnauksen korikuningatar oli Tšekkoslovakian Dagmar Hubalkova.
Syke (yhtye)
Syke on vuonna 1984 perustettu urjalalainen iskelmäyhtye. Syke on soittanut myös saksalaista musiikkia. Yhtye lopetti toimintansa marraskuun lopussa 2013.
Simo Hannula
thumb|300px|Simo Hannula, Kammioidut. Etsaus 1968 Simo Pertti Hannula (12. maaliskuuta 1932 Konginkangas – 2. elokuuta 2016 Lohja) oli suomalainen taidemaalari, kuvataiteilija ja taidegraafikko. Hän opiskeli Turun taideyhdistyksen piirustuskoulussa 1950–1951. Tärkeimmät vaikutteensa Hannula sanoi saaneensa siellä Otto Mäkilältä ja Harry Henrikssonilta. Suomen Taideakatemian koulussa 1951–1955 tärkeitä opettajia olivat Aukusti Tuhka, Sam Vanni ja Erkki Koponen.
Simo Hannula tuli tunnetuksi 1960-luvulta alkaen eräänä kansainvälisesti tunnetuimpana ja palkituimpana suomalaisena taidegraafikkona. Hänelle myönnettiin Pro Finlandia -mitali vuonna 1969 ja professorin arvonimi 1993.
Hannula työskenteli käsityöläisen hartaudella ja hallitsi metalligrafiikan eri tekniikat ja litografian. Varhaistuotannossaan hän yhdisti etsaukseen pehmeäpohja- tai akvatintatekniikan. Vähitellen hän siirtyi pelkkään etsaukseen.
Teoksissaan hän kuvasi usein luontoa sen monimuotoisuudessa. Hannulan surrealistisena kautena 1960-luvulla syntyi avaruusfantasioita. 1970-luvun alussa Hannulan taiteeseen tuli kantaa ottava sävy. Hän halusi puhua luonnon ja ihmisyyden puolesta teknologian voittokulkua vastaan.
Simo Hannula teki jossain määrin exlibriksiä. Hän sai palkintoja eräissä kansainvälisisissä exlibris-kilpailuissa, muun muassa Grand Prix -palkinnon François Rabelais’n kunniaksi järjestyssä kilpailussa 1994. Jyväskylän yliopiston kirjaston exlibris-kilpailussa 1996 Hannula sai kaksi kunniamainintaa.
Hannula asui Sammatissa. Myös Simo Hannulan poika Pekka Hannula (s. 1961) on kuvataiteilija.
Räjäytyssuojamatto
Räjäytyssuojamatto eli täkkäysmatto on kuorma-auton renkaista valmistettu ja teräsvaijerilla sidottu kumimatto, jota käytetään räjäytyskentän päällä suojaamaan irtokiviltä räjäytyksissä.
I Say I Say I Say
I Say I Say I Say on Erasuren kuudes studioalbumi ja yhtyeen viides perättäinen Britteinsaarten listaykköseksi yltänyt albumi, myyden kultaa. Levyn on tuottanut Human Leaguen, British Electric Foundationin ja Heaven 17:in perustajajäsen Martyn Ware. Albumin nimen arvellaan olevan viittaus ABBA:n tuotantoon.
Hyperinflaatio
pienoiskuva|Saksan hyperinflaatio 1918–1923. pienoiskuva|Hyperinflaatio Argentiinassa. pienoiskuva|100 triljoonan (1020) [[Unkarin pengőn seteli vuodelta 1946.]] right|thumb|100 biljoonan [[Zimbabwen dollarin seteli vuodelta 2009.]] Hyperinflaatioksi nimitetään tilannetta, jossa inflaatio nousee hillittömän korkeaksi. Määritelmä ei ole tarkka: kun Venäjällä oli 1990-luvulla Neuvostoliiton hajottua 40 prosentin kuukausittainen inflaatio (5 700 % vuodessa), taloustieteilijät olivat eri mieltä siitä, onko kyseessä hyperinflaatio vai ei. Perussa Alan Garcían ensimmäisellä kaudella (1985–1990) inflaatio oli tuhansia prosentteja vuodessa ja maan valuutta vaihdettiin kahteen kertaan.
Dr. Feelgood (kappale)
Dr. Feelgood on yhdysvaltalaisen rock-yhtye Mötley Crüen kappale saman nimiseltä albumilta. Kappale on Mötley Crüen tunnetuimpia.
Kappale sijoittui Billboardin Hot 100 listalla kuudenneksi ja Mainstream Rock listalla seitsemänneksi. Single myi kultaa kotimaassaan Yhdysvalloissa. Vuonna 2009 VH1 valitsi kappaleen kaikkien aikojen 15 parhaaksi hard rock kappaleeksi.
Lampila
Lampila on suomalainen sukunimi, joka on muun muassa seuraavilla henkilöillä:
Hyperinflaatio
Unkari
Unkarin hyperinflaatio toisen maailmansodan jälkeen 1946 oli vieläkin pahempi. Unkarissa esimerkiksi 100 000 (100 000 000 000 000) biljoonan pengőn seteli riitti heinäkuussa 1946 yhteen raitiovaunulippuun tai yhteen postimerkkiin. Hyperinflaatio oli niin paha, että pengőistä jouduttiin luopumaan kokonaan ja maan rahayksikkö muutettiin forinteiksi. Forintti otettiin käyttöön vaihtoarvolla yksi 400 000 kvadriljoonaan (4×1029) pengőhön.
Zimbabwe
2000-luvulla hyperinflaatiosta on kärsinyt Zimbabwe. Vuosi-inflaatio oli vuoden 2006 huhtikuussa 1 042,9 prosenttia. . Heinäkuussa 2007 Zimbabwe ilmoitti vuosi-inflaatiokseen 4 500 prosenttia. Kansainvälinen valuuttarahasto IMF kuitenkin arvioi Zimbabwen vuosi-inflaation saattavan nousta yli 100 000 prosenttia vuoden 2007 loppuun mennessä. Zimbabwen vuosi-inflaatio oli 165 000 prosenttia helmikuussa 2008 ja 2,2 miljoonaa prosenttia heinäkuussa 2008. Zimbabwen entinen presidentti Robert Mugabe on tehnyt samat talouspoliittiset virheet, kuten painanut vain lisää rahaa, mitä esimerkiksi Saksa teki hyperinflaation aikana 1920-luvulla.